钦定古今图书集成/明伦汇编/氏族典/第292卷 > 《廖用贤尚友录》 > 汤鼐
## 钦定古今图书集成/明伦汇编/氏族典/第292卷 > 《廖用贤尚友录》 > 汤鼐

按《明外史汤鼐传》：“‘鼐字用之，寿州人。成化十一年进
士，授行人，擢御史。弘治元年，鼐言少傅刘吉与万安、
尹直奸贪等耳。直、安斥而吉独进官，不以为耻。请大
申黜陟，明示劝惩’。不纳。当是时，帝更新庶政，言路大
开，新进者争欲以功名自见。鼐意气尢锐，大臣多畏
之。而吉尢不能堪，使人啖御史魏璋曰：‘君能去鼐，行
佥院事矣’。”璋欣然，日夜伺鼐短。适四川饥，帝已遣郎
中江汉赈，而中书舍人吉人言：汉不胜任，宜精选四
使，分道赈济，且择才能御史为巡按，庶荒政有裨。因
荐给事中宋琮等可使，而巡按则鼐足任之。璋遂草
疏言：人抵抗成命，私立朋党。帝怒，下人鼐等诏狱，鼐
戍肃州。至谢迁柄政，始释归。